Sola - www.bybelkennis.co.za
Justification is an understandably strange doctrine to those who have substituted self-realization for salvation – C. Fitzsimons Allison
[Sola = solus Latyn = alleen, slegs]
As ons aan die Hervorming dink, dink ons dikwels aan die sola’s. Ons sien dit as ‘n opsomming van die sleuteltemas van die hervorming.
Die Skrif alleen (sola Scriptura) is die bron en norm van die Christelike geloof en praktyk. Hierdie woord verkondig verlossing deur God se genade alleen (sola gratia), in Christus alleen (sola Christo) en deur geloof alleen (sola fide). Daarom gaan al die eer en heerlikheid aan God alleen (soli Deo gloria).
Elke ondersteunende eienskap van ons teologie moet daarop gerig wees om hierdie kern van die Christelike geloof te ondersteun. Die doel moet wees om sondaars met God in Christus te versoen vir ware aanbidding van die Drie-enige God.
Laaste 365 Dae: 300,587 Stimuluspakket: Toerisme verwelkom planne met visums | Netwerk24
Deur Malherbe Nienaber 22 September 2018 08:17
Janine Myburgh, president van die Kaapse Kamer van Koophandel en Nywerheid. Foto: Verskaf
Die Kaapse Kamer van Koophandel en Nywerheid en die Wes-Kaapse regering het Vrydag die voorgestelde wysiging van visumvereistes om na Suid-Afrika te reis verwelkom.
Pres. Cyril Ramaphosa het dié aankondiging gedoen toe hy Vrydagoggend ’n stimuluspakket vir die land bekend gemaak het.
Alan Winde, LUR vir ekonomiese geleenthede, toerisme en landbou, het sprake van ’n “vriendeliker visumregime” verwelkom, veral wat betref die vereistes vir reis met minderjariges en lande wie se burgers visums moet kry.
E-visums sal ook in ’n aanvoorprojek getoets word, het Ramaphosa aangekondig.
Volgens Winde het die strenger visumvereistes sedert 2014 “hewige gevolge” ingehou vir toerisme, wat ’n groot bron van inkomste in die streek is.
“Die gasvryheidsektor het baie kansellasies aangemeld met reise uit sommige markte, soos China, wat veral ingeperk is. Ons het nou die geleentheid om te herbou en verdere werkskepping en groei in ons toerismesektor te ontsluit.”
Volgens Winde moet daar ook gekyk word na die moontlikheid om reisigers wat die strawwe visumvereistes van ander lande geslaag het, outomaties toe te laat.
Alan Winde, Wes-Kaapse LUR vir ekonomiese geleenthede, toerisme en landbou. Foto: Leanne Stander
“Sodoende maak ons ons deure oop vir soveel reisigers as moontlik.”
Janine Myburgh, president van die Kaapse Kamer van Koophandel en Nywerheid, sê die voorgestelde wysigings sal ’n “groot verskil” maak in die Wes-Kaap “waar daar baie in florerende toerismebedryf belê is”.
“Die wysigings vir visums dui aan dat die ekonomie ’n hupstoot gegee kan word sonder om geld te bestee. Soms hoef die regering net die struikelblokke te verwyder en groei sal plaasvind.”
Volgens Myburgh is die probleme met visumregulasies en die oplossings duidelik aan die regering uiteengesit “net om met hardnekkige weerstand begroet te word en die weiering om die skade aan die ekonomie en werkskepping te verstaan”.
Pres. Ramaphosa het Vrydag gesê die kabinet het onmiddellike veranderings aan Suid-Afrika se visumregime goedgekeur om ekonomiese bedrywighede en vennootskappe aan te spoor.
“In die volgende paar maande sal wysigings aangebring word aan die regulasies vir minderjarige reisigers, die lande waar visums vereis word om Suid-Afrika binne te kom sal hersien word en e-visums sal in ’n aanvoorprojek geïmplementeer word. Die visumvereistes vir hooggeskoolde buitelanders sal ook hersien word.”
Meer oor: Toerisme | Visums
Sisulu verwelkom terugtrek van uitlatings oor boere, visums
Geil skeptisisme oor Cyril se stimulusplan